rejauldu/bengali-wikipedia huggingface dataset:
গংগাচড়া সরকারি মডেল উচ্চ বিদ্যালয় রংপুর জেলার গংগাচড়া উপজেলার একটি মাধ্যমিক সরকারি উচ্চ বিদ্যালয়। এটি পুরো উপজেলার মধ্যে একমাত্র সরকারি উচ্চ বিদ্যালয়।  ইতিহাস  পাকিস্তান আমলের প্রথম দিকে ১৯৪৯খ্রিষ্টাব্দে গংগাচড়াবাসীর জেনারেল শিক্ষার মাধ্যমিক পর্যায়ে এ বিদ্যালয়টি প্রায় ১৫ একর জমি নিয়ে প্রতিষ্ঠিত হয়। বিদ্যালয়টি প্রতিষ্ঠা লগ্নে অবদান রাখেন ডা. রহিম উদ্দিন, মনির দালাল, আব্দুল মালেক (দারোগা), কাজিম উদ্দিন, আছের উদ্দিন, আছিম উদ্দিন প্রমুখ। জানা যায়, স্কুলটির অর্থনৈতিক সমস্যা সমাধানের জন্য তিন মাস ধরে যাত্রা গানের অনুষ্ঠান করা হয়েছিল। সর্বপ্রথম প্রধান শিক্ষকের দায়িত্ব পালন করেন দাউদ এলাহী। বর্তমানে উপজেলার সরকারি মডেল মাধ্যমিক বিদ্যালয় হিসেবে এখানে কলা, বিজ্ঞান ও ভকেশনাল কোর্স চালু আছে।  গঙ্গাচড়ার তৎকালীন সময়ে এটিই ছিল স্বনাম ধন্য বিদ্যালয়। যেখানে দূর-দুরন্ত থেকে শিক্ষার্থীরা শিক্ষা গ্রহণের জন্য আসতো। গৌরবান্বিত বিদ্যালয়টি প্রতিষ্ঠা লগ্ন থেকেই শিক্ষার মান ধরে রেখেছে। অর্ধশতাব্দীর বেশি সময় ধরে ঐতিহ্যের ধারা বহমান রয়েছে গঙ্গাচড়া মডেল উচ্চ বিদ্যালয়। প্রায় ৬৮ বছর নিরবচ্ছিন্ন শিক্ষার আলো ছড়াচ্ছে উপজেলার সবচেয়ে পুরানো এ বিদ্যালয়টি। উপজেলার মাধ্যমিক বিদ্যালয়ের তুলনায় শিক্ষার্থীর সংখ্যা ও ফলাফল প্রতিষ্ঠানটি সুনাম অর্জন করেছে। এ স্কুলটি ১৯-৮-২০১৭ সালে সরকারি করা হয়।  প্রশাসনিক ইউনিট  একজন প্রধান শিক্ষক ও একজন সহকারী প্রধান শিক্ষকের তথ্যাবদানে এ সরকারি স্কুলটি পরিচালিত হয়ে আসছে।  ভর্তি প্রক্রিয়া  সরকারি হওয়ার পর থেকে এখানে ভর্তি পরীক্ষার মাধ্যমে ছাত্র-ছাত্রী ভর্তি করা হয়। করোনা কালিন সময়ে লটারির মাধ্যমে ভর্তি করা হয়।  ফলাফল  প্রতিবছর বোর্ড পরীক্ষায় কৃতিত্বের স্বাক্ষর রাখে এ বিদ্যালয়টি। পাশের হার ৯৯% ।  জমি  বিদ্যলিয়টিতে মোট জমি ১৫ একর উর্ধে। মুল ক্যাম্পাসে  ৮৮ শতক জমি বাকি জমি আবাদি।  ভবন ও অন্যান্য  একাডেমিক ভবন রয়েছে ৬টি যার মধ্যে ১তলা ৪টি, দ্বিতল ১টি ও তিনতলা ১টি। কারিগরি শাখার জন্য একটি ১ তলা পাকা ভবন রয়েছে। রয়েছে শোভা বর্ধক বৃক্ষরাজি এবং ২টি প্রবেশ দ্বার। বিদ্যালয়ের ব্যবস্থাপনার মধ্যে আছে বিজ্ঞানাগার, কম্পিউটার ল্যাব, হলরূম, সহকারি শিক্ষক ও প্রধান শিক্ষকের জন্য আলাদা কক্ষ, শিক্ষক মিলনায়তন, রয়েছে স্বাস্থ্য সম্মত স্যানিটেশনের ও বিশুদ্ধ পানীয় জলের ব্যবস্থা। ঐতিহ্যবাহী এ বিদ্যালয়ে ছাত্রছাত্রীর জন্য রয়েছে একটি সমৃদ্ধশালী পাঠাগার। যাতে রয়েছে ২ হাজার বিভিন্ন নামীদামী লেখকের বই। এখানে পাঠ্য জ্ঞানের বাইরেও বিভিন্ন শিক্ষনীয় বই পড়ে ছাত্রছাত্রীরা মেধার বিকাশ ঘটাতে পারবে। গঙ্গাচড়া মডেল উচ্চ বিদ্যালয়টি সম্পূর্ণ নিরাপত্তা বেস্টনী দ্বারা ঘেরা।  পোশাক  ছেলেদের জন্য নেভি ব্লু প্যান্ট, আকাশি কালার শার্ট ও সাদা জুতা এবং মেয়েদের জন্য সবুজ কামিজ বা ফোরক, সাদা জুতা এবং সাদা ওড়না।  শ্রেষ্ঠত্ব  বিদ্যালয়টি উপজেলা পর্যায়ে পরপর তিনবার শ্রেষ্ঠ শিক্ষাপ্রতিষ্ঠানের স্বীকৃতি পায়।  তথ্যসূত্র   বহিঃসংযোগ     বিষয়শ্রেণী:১৯৪৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:গংগাচড়া উপজেলা বিষয়শ্রেণী:রংপুর জেলার শিক্ষাপ্রতিষ্ঠান
থাম্ব|300px| ইন্দো-অস্ট্রেলীয় পাত একটি অন্যতম প্রধান টেকটনিক পাত যার উপর অস্ট্রেলিয়া মহাদেশ ও তৎসংগলগ্ন মহাসাগর অবস্থিত। এটি উত্তরপূর্বে ভারতীয় উপমহাদেশ ও তৎসংগলগ্ন জলভাগ পর্যন্ত প্রসারিত। সাম্প্রতিক গবেষণায় প্রকাশিত যে সম্ভবত এই পাতে ভেঙে যাওয়ার প্রক্রিয়ায় রয়েছে। এই ভেঙে যাওয়ার প্রাথমিক কারণ হল হিমালয়ে ইন্দো-অস্ট্রেলীয় পাতের সঙ্গে ইউরেশিয়ার সংঘাত।(1995) Geologists Find: An Earth Plate Is Breaking in Two এই পাতের দুটি উপপাত সাধারণত ভারতীয় পাত ও অস্ট্রেলীয় পাত নামে পরিচিত।   তথ্যসূত্র   বিষয়শ্রেণী:অস্ট্রেলিয়ার ভূতত্ত্ব বিষয়শ্রেণী:ভারতের ভূতত্ত্ব বিষয়শ্রেণী:নিউজিল্যান্ডের ভূতত্ত্ব বিষয়শ্রেণী:নিউ গিনি বিষয়শ্রেণী:প্রশান্ত মহাসাগরের ভূতত্ত্ব বিষয়শ্রেণী:ভারত মহাসাগরের ভূতত্ত্ব বিষয়শ্রেণী:ইন্দোনেশিয়ার ভূতত্ত্ব বিষয়শ্রেণী:ভূত্বকীয় পাত  cs:Australská deska de:Australische Platte eo:Aŭstralia plato fr:Plaque australienne nl:Australische Plaat ru:Австралийская плита sw:Bamba la Australia vi:Mảng Ấn-Úc zh:印度-澳洲板塊
সুশীল রায় (২৫ ডিসেম্বর ১৯৩৬ - ১৮ জুন, ২০১৪) একজন প্রবীন রাজনীতিবিদ ও ভারতের কমিউনিস্ট পার্টি (মাওবাদী) দলের পলিটব্যুরো সদস্য ছিলেন। তিনি মাওবাদ অনুসৃত রাজনীতির জগতে সোম বা অশোকদা হিসেবেও পরিচিত ছিলেন। সম্পর্কে তিনি ছিলেন ভারতের স্বাধীনতা সংগ্রামী ও শহীদ দীনেশ গুপ্তের ভাইপো।   রাজনৈতিক জীবন  ১৯৬৩ সালে ভারতের কমিউনিস্ট পার্টিতে যোগ দেন সুশীল রায়। তিনি কলকাতার বাঁশদ্রোনী এলাকায় ট্রেড ইউনিয়ন আন্দোলনের নেতৃত্ব দিতেন। ১৯৬৪ সালে সপ্তম পার্টি কংগ্রেসের পর নবগঠিত ভারতের কমিউনিস্ট পার্টি (মার্ক্সবাদী) দলে যোগ দেন। সাম্রাজ্যবাদী ভিয়েতনাম যুদ্ধের বিরুদ্ধে মিছিল, ১৯৬৬ সালের খাদ্য আন্দোলনে সামনের সারিতে ছিলেন সুশীল। এজন্য তাকে পুলিশি অত্যাচার ও ধরপাকড়ের শিকার হতে হয়েছিল। ১৯৬৭ সালে নকশাল আন্দোলনের প্রভাবে সিপিআই (এম) ছেড়ে নকশালপন্থী রাজনীতিতে যোগদান করেন। ১৯৮০ সালে মাওবাদী কমিউনিস্ট সেন্টার বা এম সি সি  দলের সাধারণ সম্পাদক হন। চোখের সমস্যার কারণে সম্পাদকের দায়িত্ব থেকে অব্যহত নেওয়ার আগে এক দশকেরও অধিক সময় তিনি বিহার রাজ্যে এম.সি.সি'র সংগঠন গড়ে তোলার কাজে নিয়োজিত থাকেন। ২০০৪ সালে ভারতের কমিউনিস্ট পার্টি (মার্ক্সবাদী - লেনিনবাদী) (জনযুদ্ধ) ও মাওবাদী কমিউনিস্ট সেন্টারের ঐক্য সম্মেলনে তিনি গুরুত্বপূর্ণ ভূমিকা নেন। ঐক্যবদ্ধ দল সিপিআই (মাওবাদী) এর পলিটব্যুরো সদস্য নির্বাচিত হন। মূলত তিনি ছিলেন দলের প্রবীনতম ও তাত্ত্বিক নেতা।   গ্রেপ্তার  ২০০৫ সালে হুগলী জেলার কোন্নগর হিন্দমোটর এলাকা থেকে তাকে গ্রেপ্তার করা হয় ও কলকাতার প্রেসিডেন্সি জেলে পাঠানো হয়। জামিন পাওয়ার পর একই বছর তাকে ঝাড়খণ্ড পুলিশ গ্রেপ্তার করে ও রাঁচি পাঠায়। তার মুক্তির দাবীতে মানবাধিকার সংগঠন ও বুদ্ধিজীবীরা সরব হন। দীর্ঘদিন বন্দী থাকার পর শারীরিক অবস্থার অবনতি হলে মানবিক বিচারে ঝাড়খণ্ড উচ্চ আদালত তাকে ২০১২ সালে জামিনে মুক্ত করার আদেশ দেন।   মৃত্যু  সুশীল রায় বয়সজনিত কারণে ও ক্যানসার রোগে ভুগছিলেন। তাকে দিল্লীর অল ইন্ডিয়া ইন্সটিটিউট অফ মেডিক্যাল সায়েন্স - এআইআইএমএস-এ ভর্তি করা হয়। ২০১৪ সালের ১৮ জুন ৭৮ বছর বয়েসে মারা যান সুশীল রায়। তার ইচ্ছানুযায়ী মরদেহ এইমসে দান করা হয়। তার মৃত্যুর পর তার আত্মজীবনীমূলক গ্রন্থ 'আমার স্মৃতিকথা' প্রকাশিত হয় বাংলাদেশ থেকে।   তথ্যসূত্র   বিষয়শ্রেণী:ভারতীয় সাম্যবাদী বিষয়শ্রেণী:ভারতীয় গেরিলা বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ বিষয়শ্রেণী:মাওবাদী বিষয়শ্রেণী:সংশোধনবাদ বিরোধী বিষয়শ্রেণী:ভারতীয় মার্ক্সবাদী বিষয়শ্রেণী:মানিকগঞ্জ জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:১৯৩৬-এ জন্ম বিষয়শ্রেণী:২০১৪-এ মৃত্যু বিষয়শ্রেণী:নকশালপন্থী-মাওবাদী বিদ্রোহ বিষয়শ্রেণী:কলকাতার ব্যক্তি
আন্তর্জাতিক মান নাম শনাক্তকারী (আইএসএনআই) বা ইন্টারন্যাশনাল স্ট্যান্ডার্ড নেম আইডেন্টিফায়ার হল একটি শনাক্তকারী ব্যবস্থা যা বই, টেলিভিশন প্রোগ্রাম এবং সংবাদপত্রের নিবন্ধের মতো মিডিয়া বিষয়বস্তুতে অবদানকারীদের সর্বজনীন পরিচয় সনাক্ত করে। এই ধরনের একটি শনাক্তকারী ১৬সংখ্যা নিয়ে গঠিত। এটি ঐচ্ছিকভাবে চারটি ব্লকে বিভক্ত হিসাবে প্রদর্শিত হতে পারে।  আইএসএনআই ব্যবহার করা যেতে পারে নামযুক্ত সত্তাগুলিকে দ্ব্যর্থিত করতে যা অন্যথায় বিভ্রান্ত হতে পারে এবং মিডিয়া শিল্পের সমস্ত সেক্টরে সংগৃহীত এবং ব্যবহৃত নামগুলির ডেটা লিঙ্ক করতে পারে৷  এটি আন্তর্জাতিক মান সংস্থার (আইএসও) পৃষ্ঠপোষকতায় ড্রাফ্ট ইন্টারন্যাশনাল স্ট্যান্ডার্ড 27729 হিসাবে গঠিত হয়েছিল; বৈধ মানটি ২০১২ সালের ১৫ মার্চ প্রকাশিত হয়েছিল। আইএসও কারিগরি কমিটি ৪৬, উপকমিটি ৯ (TC 46/SC 9) মান উন্নয়নের জন্য দায়বদ্ধ।   আইএসএনআই বিন্যাস  isni.org ওয়েবসাইটের প্রায়শই জিজ্ঞাসিত প্রশ্নে (প্রাজিপ্র) বলা হয়েছে "একটি আইএসএনআই ১৬ সংখ্যার সমন্বয়ে গঠিত, শেষ অক্ষরটি একটি চেক অক্ষর।"   ফাঁকা স্থান ব্যতীত বিন্যাস   MARC: it was proposed to store the ISNI without spaces, e.g.(isni)1234567899999799  isni.org URL: no spaces, e.g.  http://www.isni.org/isni/000000012146438X (old)  https://isni.org/isni/000000012146438X (current)  https://isni.org/000000012146438X (alternative)  viaf.org:  URL https://viaf.org/viaf/sourceID/ISNI%7C000000012146438X  URL https://viaf.org/processed/ISNI%7C000000012146438X   the data dumps contain it in form ISNI|000000012146438X   ওআরসিআইডি  ওআরসিআইডি (ওপেন রিসার্চার এবং কন্ট্রিবিউটর আইডি) শনাক্তকারীগুলি পণ্ডিত গবেষকদের জন্য আইএসএনআই শনাক্তকারীর একটি সংরক্ষিত ব্লক নিয়ে গঠিত এবং একটি পৃথক সংস্থা দ্বারা পরিচালিত হয়। স্বতন্ত্র গবেষকরা তাদের নিজস্ব ওআরসিআইডি শনাক্তকারী তৈরি এবং দাবি করতে পারেন। দুটি সংস্থাই তাদের প্রচেষ্টার সমন্বয় সাধনে কাজ করে।   কপিরাইট  ডেটার একটি উপসেট সিসি০ লাইসেন্সের অধীনে উপলব্ধ।   আরও দেখুন   কর্তৃপক্ষ নিয়ন্ত্রণ  ডিজিটাল লেখক শনাক্তকারী (ডিএআই)  ডিজিটাল অবজেক্ট আইডেন্টিফায়ার (ডিওআই)  গ্রিড  ইন্টারন্যাশনাল স্ট্যান্ডার্ড টেক্সট কোড (আইএসটিসি)  রিসার্চার আইডি  রিংগোল্ড আইডেন্টিফায়ার   তথ্যসূত্র    বহিঃসংযোগ      বিষয়শ্রেণী:আইএসও মান বিষয়শ্রেণী:স্বতন্ত্র শনাক্তকারী বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ
হেলেন হেইস ম্যাকআর্থার (; প্রদত্ত নাম: ব্রাউন, ১০ অক্টোবর ১৯০০ - ১৭ মার্চ ১৯৯৩) ছিলেন একজন মার্কিন অভিনেত্রী। আট দশকের অধিক সময়ের কর্মজীবনে তিনি মঞ্চ, চলচ্চিত্র ও টেলিভিশনে কাজ করেছেন। মঞ্চে তার কাজের জন্য তিনি "মার্কিন থিয়েটারের ফার্স্ট লেডি" আখ্যা লাভ করেন এবং তিনি ১৫ জন অভিনয়শিল্পীর একজন, যিনি একটি করে অস্কার, এমি, গ্র্যামি ও টনি পুরস্কার অর্জন করেছেন। তিনি ১৯৮৬ সালে রোনাল্ড রেগনের হাত থেকে মার্কিন যুক্তরাষ্ট্রের সর্বোচ্চ বেসামরিক সম্মাননা প্রেসিডেন্সিয়াল মেডেল অব ফ্রিডম অর্জন করেন। ১৯৮৮ সালে তিনি ন্যাশনাল মেডেল অব আর্টসে ভূষিত হন।  হেইস শৈশবেই মঞ্চ অভিনয়ের সাথে যুক্ত হন। তার অভিনীত প্রথম সবাক চলচ্চিত্র দ্য সিন অব ম্যাডেলন ক্লডেট (১৯৩২)-এ অভিনয়ের জন্য শ্রেষ্ঠ অভিনেত্রী বিভাগে অস্কার লাভ করেন এবং ভেনিস চলচ্চিত্র উৎসব থেকে দর্শকদের পছন্দে জনপ্রিয় অভিনেত্রী হিসেবে ভল্পি কাপ লাভ করেন। এয়ারপোর্ট (১৯৭০) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে অস্কার লাভ করেন। এছাড়া তিনি অ্যানেস্তেশিয়া (১৯৫৬) ও হার্বি রাইডস অ্যাগেইন (১৯৭৪) চলচ্চিত্রে অভিনয় করে দুটি গোল্ডেন গ্লোব পুরস্কারের মনোনয়ন লাভ করেন।  ১৯৮৪ সাল থেকে ওয়াশিংটন ডিসিতে পেশাদার মঞ্চনাটকের স্বীকৃতি হিসেবে তার নামানুসারে বাৎসরিক হেলেন হেইস পুরস্কার প্রদান করা হয়ে আসছে। নিউ ইয়র্ক সিটির ফোর্টি সিক্সথ স্ট্রিটে ১৯৫৫ সালে প্রতিষ্ঠিত সাবেক ফুলটন থিয়েটারের নাম পরিবর্তন করে হেলেন হেইস থিয়েটার রাখা হয়। ১৯৮২ সালে এই থিয়েটার ভেঙ্গে ফেলা হলে নিকটবর্তী লিটল থিয়েটারের নাম পরিবর্তন করে তার নামানুসারে নামকরণ করা হয়। হেলেন হেইসকে ২০শ শতাব্দীর মঞ্চনাটকের সেরা প্রধান অভিনেত্রী হিসেবে গণ্য করা হয়।  তথ্যসূত্র  বহিঃসংযোগ         বিষয়শ্রেণী:১৯০০-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ওয়াশিংটন ডিসির অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন রোমান ক্যাথলিক বিষয়শ্রেণী:প্রেসিডেনশিয়াল মেডেল অব ফ্রিডম প্রাপক বিষয়শ্রেণী:জাতীয় শিল্পকলা পদক প্রাপক বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:কেনেডি সেন্টার সম্মাননা প্রাপক বিষয়শ্রেণী:গ্র্যামি পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:মার্কিন যুক্তরাষ্ট্রে রক্ষণশীলতা বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক বিষয়শ্রেণী:নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয� বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:২০শ শতাব্দীর রোমান ক্যাথলিক
প্রো-ভাইস-চ্যান্সেলর (বা প্রো-ভাইস-চ্যান্সেলর, পিভিসি ) বা উপ-উপাচার্য ( ডিভিসি ) একজন ডেপুটি   একটি বিশ্ববিদ্যালয়ের উপাচার্যকে বুঝিয়ে থাকে। প্রাচীন ঐতিহ্যবাহী ইংরেজি বিশ্ববিদ্যালয় এবং কমনওয়েলথ বিশ্ববিদ্যালয়গুলিতে তাদের ঐতিহ্য অনুসরণ করে, পিভিসিগুলি সাধারণত একাডেমিক ছিলেন যারা তাদের নিয়মিত পাঠদান এবং গবেষণার পাশাপাশি সীমিত সময়ের জন্য অতিরিক্ত পরিচালনার দায়িত্ব গ্রহণ করেছিলেন। তবে নতুন ইংলিশ বিশ্ববিদ্যালয়গুলিতে (যেমন পলিটেকনিক হিসাবে উদ্ভূত) পোস্টটি সাধারণত স্থায়ী ছিল এবং এখন পুরানো বিশ্ববিদ্যালয়গুলির মধ্যেও এটি ক্রমবর্ধমান প্রবণতা। ব্যক্তিগত প্রো-ভাইস-চ্যান্সেলররা প্রশাসন, গবেষণা ও উন্নয়ন, শিক্ষার্থী বিষয়াদি, এবং একাডেমিক এবং শিক্ষা বিষয়ক ক্ষেত্রগুলির দায়িত্বে থাকতে পারেন। কিছু কিছু বিশ্ববিদ্যালয়ে উপাচার্যের অধীনস্থ এক বা একাধিক উপ-উপাচার্য রয়েছেন, সহ-উপাচার্য সহ-উপাচার্যের অধীনে নির্বাহী স্তরের র‌্যাঙ্কিংয়ে থাকেন। পিভিসি বা ডিভিসি সাধারণত বিশ্ববিদ্যালয় থেকে অনুপস্থিত থাকাকালীন আনুষ্ঠানিক ও নির্বাহী উভয় কার্যক্রমে উপাচার্যের বিকল্পধারায় ক্ষমতাপ্রাপ্ত হন।  স্কটল্যান্ডে উপ-উপাচার্য এবং উপ-উপাচার্যের পরিবর্তে উপ-অধ্যক্ষ এবং সিনিয়র উপ-অধ্যক্ষের পদবি ব্যবহার করা হয়। স্টার্লিং বিশ্ববিদ্যালয়ে একজন সিনিয়র উপ-অধ্যক্ষ এবং তিনজন উপ-অধ্যক্ষ রয়েছেন। সময়ের যে কোনও সময়ে বিশ্ববিদ্যালয়ের প্রয়োজনের উপর ভিত্তি করে এই সংখ্যাটি পৃথক হতে পারে, তবে এগুলি সাধারণত পাঠদান, শেখানো, শেখা, স্নাতক শিক্ষার্থী এবং আন্তর্জাতিক বিষয়গুলি আবশ্যক।  অস্ট্রেলিয়ান ক্যাথলিক বিশ্ববিদ্যালয়ে, তিনজন উপ-উপাচার্য রয়েছেন, প্রত্যেকে একাডেমিক বিষয়গুলির একটি অঞ্চল এবং একটি আঞ্চলিক অঞ্চল উভয়ের জন্য দায়বদ্ধ। অস্ট্রেলিয়ার নিউ ইংল্যান্ড বিশ্ববিদ্যালয়ের তিনটি পিভিসি (দুটি ডিন এবং অন্য একাডেমিক) এবং একজন উপ ভিসি (গবেষণা) রয়েছে। ফেডারেশন বিশ্ববিদ্যালয় অস্ট্রেলিয়ায় পাঁচ জন উপ-উপাচার্য এবং একজন উপ-উপাচার্য রয়েছেন।   নিউজিল্যান্ডের বিশ্ববিদ্যালয়গুলিতে, উপ-উপাচার্য পদটি কখনও কখনও উত্তর আমেরিকার বিশ্ববিদ্যালয়গুলির কলেজ এবং স্কুলগুলির ডিনগুলির সমতুল্য সিনিয়র এক্সিকিউটিভ পদগুলি বোঝাতে ব্যবহৃত হয়। এক্ষেত্রে ডিন শব্দটি সাধারণত প্রোগ্রাম এবং শিক্ষার্থীদের সাথে সম্পর্কিত একাডেমিক প্রশাসনিক পদের জন্য সংরক্ষিত থাকে। বেশিরভাগ বিশ্ববিদ্যালয়গুলি উপর্যুক্ত অর্থে উপ-উপাচার্য শব্দটি ব্যবহার করে। পাকিস্তানে, মেহরান প্রকৌশল ও প্রযুক্তি বিশ্ববিদ্যালয় একমাত্র বিশ্ববিদ্যালয়, যেখানে প্রো-ভাইস চ্যান্সেলর পদ রয়েছে।   আরো দেখুন    বিশ্ববিদ্যালয় প্রধানদের তালিকা   তথ্যসূত্র   বিষয়শ্রেণী:উচ্চশিক্ষায়তনিক প্রশাসক বিষয়শ্রেণী:বিশ্ববিদ্যালয় ও মহাবিদ্যালয়ের প্রধান বিষয়শ্রেণী:অপর্যালোচিত অনুবাদসহ পাতা বিষয়শ্রেণী:শিক্ষায়তনিক প্রশাসন
পাস্কাল গ্রোস (; জন্ম: ১৫ জুন ১৯৯১) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০০৮ সালে, গ্রোস জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।  প্রারম্ভিক জীবন পাস্কাল গ্রোস ১৯৯১ সালের ১৫ই জুন তারিখে জার্মানির মানহাইমে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গ্রোস জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৪ বছরে ১৬ ম্যাচে অংশগ্রহণ করে ২টি গোল করেছেন।  তথ্যসূত্র  বহিঃসংযোগ               বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:ফুটবল ক্লাব ইঙ্গলস্টাট ০৪-এর খেলোয়াড় বিষয়শ্রেণী:কার্লস্রুহার স্পোর্টস ক্লাবের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:টিএসজি ১৮৯৯ হফেনহাইম ২-এর খেলোয়াড় বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:কার্লস্রুহার স্পোর্টস ক্লাব ২-এর খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:জার্মান প্রবাসী পুরুষ ফুটবলার
আতিফ রউফ (; জন্ম: ৩ মার্চ, ১৯৬৪) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে ইসলামাবাদ, লাহোর পাকিস্তান এগ্রিকালচার ডেভেলপমেন্ট ব্যাংক দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে ডানহাতে অফ ব্রেক বোলিংয়ে পারদর্শিতা দেখিয়েছেন তিনি।   খেলোয়াড়ী জীবন  ১৯৮০-৮১ মৌসুম থেকে ২০০১-০২ মৌসুম পর্যন্ত আতিফ রউফের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আতিফ রউফ। ২৪ ফেব্রুয়ারি, ১৯৯৪ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।  ১৯৯৪ সালে নিউজিল্যান্ডের বিপক্ষে একমাত্র টেস্টে অংশ নিয়ে ১৬ ও ৯ রান সংগ্রহ করতে পেরেছিলেন। পাকিস্তানি ক্রিকেটার ওয়াসিম রাজা ও রমিজ রাজা সম্পর্কে তার চাচাতো ভাই।    তথ্যসূত্র    আরও দেখুন   নাদিম খান  আফাক হোসেন  এক টেস্টের বিস্ময়কারী  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইসলামাবাদের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:লাহোর থেকে আগত ক্রিকেটার
পাপ হল অনুপম হরি পরিচালিত একটি বাংলা ওয়েব ধারাবাহিক, যা ২০১৯ সালের ২ অক্টোবর থেকে বাংলা ওটিটি প্ল্যাটফর্ম হইচই-এ স্ট্রিমিং শুরু হয়। এই ধারাবাহিকের মাধ্যমে পূজা বসু বাংলা ওয়েব ধারাবাহিকে অভিষেক করেন। ধারাবাহিকটিতে আরও রয়েছেন সাহেব ভট্টাচার্য, শোলাঙ্কি রায়, রাহুল ব্যানার্জী, ঈশানি দাস, রজত গাঙ্গুলি, ভাস্বর চট্টোপাধ্যায়, রূপসা দাশগুপ্ত, প্রিয়াঙ্কা মণ্ডল, ইন্দ্রজিৎ চক্রবর্তী।  দুর্গাপূজা বাঙালির জন্য সবচেয়ে গুরুত্বপূর্ণ উৎসব, যেখানে পরিবারের সকল সদস্য মিলিত হয় এবং একসাথে এই মূল্যবান উৎসব উপভোগ করে। ধারাবাহিকটি একটি পরিবারের প্রাচীন দুর্গাপূজা উদযাপনের উপর ভিত্তি করে নির্মিত হয়েছে, যেখানে পরিবারের সকল সদস্য এবং আত্মীয়স্বজন এই উদযাপনের অংশ হয়ে উঠে। এরমধ্যেই একজন অবাঞ্ছিত অতিথি বাড়িতে চলে আসে, যার অতীত জীবন ছিল রহস্যময় এবং পরিবারটি সম্পর্কে দীর্ঘদিন লুকিয়ে রাখা গোপনীয় কিছু জানা ছিল তার। একই সময়ে, বাড়িতে দু'টি মৃতদেহ আবিষ্কৃত হয় এবং পূজা ঘর একটি অপরাধের দৃশ্যে পরিণত হয় ও আরও অনেক রহস্য উন্মোচন হয়।   অভিনয়ে   পূজা বসু – পার্বণী 'পারু'/রুবিনা  সাহেব ভট্টাচার্য – ছোটন চৌধুরী  রাহুল ব্যানার্জী – ইন্সপেক্টর মনোজিৎ হালদার/নবীন চন্দ্র দাস  ঈশানী দাস – তরুণী পারু  ভাস্বর চট্টোপাধ্যায় – শ্রীমন্ত চৌধুরী 'টুবলু' ওরফে মেজদা  শোলাঙ্কি রায়/মিশমি দাস – টিয়া চৌধুরী  রূপসা দাশগুপ্ত – বিদিশা চৌধুরী   প্রিয়াঙ্কা মণ্ডল – স্নেহা    অঙ্গনা রায়  ইন্দ্রজিৎ চক্রবর্তী – ধীমান চৌধুরী 'বাবলু' ওরফে বড়দা  রজত গাঙ্গুলী – বৈকুন্ত চৌধুরী ওরফে নতুন মেসো   পর্ব    মৌসুম ১ (২০১৮)    মৌসুম ২ (২০২১)    তথ্যসূত্র    বহিঃসংযোগ     বিষয়শ্রেণী:২০১৭-এ অভিষিক্ত ওয়েব ধারাবাহিক বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:ভারতীয় ওয়েব ধারাবাহিক বিষয়শ্রেণী:হইচই-এর মৌলিক অনুষ্ঠান
রোজে (; জন্ম: ১১ ফেব্রুয়ারি ১৯৯৭) হলেন একজন নিউজিল্যান্ড গায়িকা এবং নৃত্যশিল্পী। তিনি দক্ষিণ কোরিয়ার প্রখ্যাত গার্লগ্রুপ ব্ল্যাকপিঙ্ক এর একজন সঙ্গীতশিল্পী। ২০১৬ সালে তিনি ব্ল্যাকপিঙ্ক এ যোগদান করেন।  জীবন ও ক্যারিয়ার রোজে ১৯৯৭ সালের ১১ই ফেব্রুয়ারি তারিখে অকল্যান্ড, নিউজিল্যান্ডে জন্মগ্রহণ করেন। পরিবারে তার মা,বাবা এবং একজন বড় বোন আছেন।২০০৪ সালে, সাত বছর বয়সে রোজে এবং তার পরিবার অস্ট্রেলিয়ার মেলবোর্নে চলে এসেছিল। রোজে প্রাথমিকভাবে ২০০৯ সালে কে ইস্ট প্রাথমিক বিদ্যালয় থেকে স্নাতক পাস করেন এবং তার মাধ্যমিক শিক্ষার জন্য মেলবোর্নের ক্যানটারবেরি গার্লস মাধ্যমিক কলেজে পড়েন।২০১২ সালে, ১৬ বছর বয়সী রোজে বাবার পরামর্শে দক্ষিণ কোরিয়ার রেকর্ড লেবেল ওয়াইজি এন্টারটেইনমেন্টের জন্য অস্ট্রেলিয়ায় একটি অডিশনে অংশ নিয়েছিলেন এবং ৭০০ জন অংশগ্রহণকারীদের মধ্যে প্রথম স্থান অর্জন করেছিলেন।   তথ্যসূত্র   বিষয়শ্রেণী:কে-পপ সঙ্গীতশিল্পী বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মেলবোর্নের সঙ্গীতজ্ঞ বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী বিষয়শ্রেণী:ব্ল্যাকপিঙ্ক সদস্য বিষয়শ্রেণী:দক্ষিণ কোরিয়ার জাপানি ভাষার সঙ্গীতশিল্পী বিষয়শ্রেণী:দক্ষিণ কোরিয়ার ইংরেজি ভাষার সঙ্গীতশিল্পী বিষয়শ্রেণী:দক্ষিণ কোরীয় বংশোদ্ভূত নিউজিল্যান্ডীয় ব্যক্তি বিষয়শ্রেণী:২১শ শতাব্দীর দক্ষিণ কোরীয় গায়িকা বিষয়শ্রেণী:ওয়াইজি এন্টারটেইনমেন্টের শিল্পী বিষয়শ্রেণী:দক্ষিণ কোরীয় নারী আইডল বিষয়শ্রেণী:নৃত্য-পপ সঙ্গীতজ্ঞ বিষয়শ্রেণী:নিউজিল্যান্ড মেম্বার্স অব দি অর্ডার অব দ্য ব্রিটিশ এম্পায়ার বিষয়শ্রেণী:বিশ্বরেকর্ডধারী
মুসলিমফেস্ট হচ্ছে একটি দুই দিনের বার্ষিক উৎসব, যেটি ডাওয়ানেট, টরন্টোমুসলিমস ডটকম এবং সাউন্ড ভিশন কানাডা আয়োজন করে থাকে। এই অনুষ্ঠানটিতে মুসলিম শিল্পী, সুরকার এবং কৌতুক অভিনেতারা উপস্থিত হন এবং এটি প্রতি বছরের গ্রীষ্মে অন্টারিওর মিসিসাউগার অনুষ্ঠিত হয়। এই অনুষ্ঠানটির ২০১২ সালের আয়োজনটি মিসিসাউগার সেলিব্রেশন স্কয়ারে ১লা এবং ২রা সেপ্টেম্বর আয়োজন করা হয়েছিল।  এই অনুষ্ঠানটির সাধারণ ক্রিয়াকলাপের মধ্যে রয়েছে: বেশ কয়েকটি শিক্ষামূলক কর্মশালা, বিভিন্ন অনুষ্ঠান, পুতুল অনুষ্ঠান, মহিলাদের জন্য পরিচালিত অনুষ্ঠান এবং একটি আন্তর্জাতিক বাজার। দিনের সময় অনুষ্ঠিত প্রোগ্রামগুলোতে সাধারণত একটি আন্তর্জাতিক আর্ট প্রদর্শনী, চলচ্চিত্র প্রতিযোগিতা এবং ফ্যাশন অনুষ্ঠান থাকে। ফাইনাল দিনের শেষে সমাপনি পারফর্মেন্সে সাধারণত কথ্য শব্দ শিল্পী, মুসলিম সংগীতশিল্পী এবং নাশিদ শিল্পী এবং একটি কৌতুক অনুষ্ঠান অন্তর্ভুক্ত থাকে। মুসলিমফেস্টের আয়োজকরা দাবি করেছেন যে এই অনুষ্ঠানটি তিন দিনের ব্যবস্থায় ৬৫,০০০-এরও বেশি দর্শকদের আকর্ষণ করে থাকে।  ইতিহাস ২০০৪ সালে প্রবর্তিত এই অনুষ্ঠানটি ডাওয়ানেট, ইয়াং মুসলিম কানাডা এবং সাউন্ড ভিশনের একটি যৌথ উদ্যোগ। কানাডার প্রথম মুসলিম-ভিত্তিক এই উৎসবটি তৈরির জন্য এই তিনটি সংস্থার উদ্যোক্তা, নেতা, কর্মী এবং স্বেচ্ছাসেবীরা একত্রে কাজ করে থাকেন।  শিল্পীবৃন্দ  জুনায়েদ জামশেদ দাউদ ওয়ার্নসবি সেলিম হামেদ ইদ্রিস ফিলিপস জেইন ভিখা খলিল মুহাম্মদ দ্য ফ্লেচার ভালভ ড্রামার্স ইরফান মক্কি প্রিচার মস আমির সুলায়মান নেটিভ দ্বীন সেভেন৮সিক্স বাবা আলী অমন আলী দ্য সাউন্ড অফ রিজন সফিয়া বাইগ আজহার উসমান রসূল শামজী ইব্রাহিম শালাবি মাহের জৈন মোহাম্মদ আমের আজিম মুহাম্মদ মেজবা মাহতাব ব্রাদার ড্যাশ হারিস জে আদম সালেহ  আরও দেখুন বিশ্ব শান্তি এবং ঐক্য  বহিঃসংযোগ মুসলিমফেস্ট প্রাতিষ্ঠানিক ওয়েবসাইট মুসলিমফেস্ট প্রোফাইল, ফেস্টিভাল অ্যান্ড ইভেন্ট অন্টারিও মুসলিমফেস্ট ২০০৫-এর সারাংশ মুসলিমফেস্ট মুসলিমফেস্ট ২০০৫ কনসার্টের সারাংশ মুসলিমফেস্ট ২০০৫-এর চিত্র মুসলিমফেস্ট ২০০৭-এর চিত্র মুসলিমফেস্টের শিল্পী মেজবা মাহতাব   বিষয়শ্রেণী:অন্টারিওতে উৎসব বিষয়শ্রেণী:কানাডায় ইসলাম
শশীবালা দেবী   ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।  জন্ম ও পরিবার শশীবালা দেবী ১৮৮৬ সালে জন্মগ্রহণ করেন। তার পিতার নাম চন্দ্রনাথ বাগচী। পিতার আদর্শে প্রভাবিত হয়ে রাজনীতিতে ও সমাজসেবায়  যোগ দেন। বার বছর বয়সে লোকনাথ মৈত্রের সাথে তার বিবাহ হয়।  রাজনৈতিক জীবন  শশীবালা দেবীর পরিবার রাজনৈতিক পরিবার। ১৯৩০ সালে কংগ্রেস-আন্দোলনে তিনি সক্রিয়ভাবে অংশগ্রহণ করেন। এর জন্য তিনি গ্রেপ্তার হন। গান্ধী-আরউইন চুক্তির ফলে তিনি কারাদণ্ডের সময় উত্তীর্ণ হবার পূর্বেই মুক্তি লাভ করেন এবং করাচী-কংগ্রেসে যোগদান করেন। পুনরায় তিনি ১৯৩২ সালে আইন অমান্য আন্দোলনে অংশগ্রহণ করেন। তিনি মোট চারবার কারারুদ্ধ হন। তিনি বঙ্গীয় প্রাদেশিক কংগ্রেসের সদস্য নির্বাচিত হন। নেলী সেনগুপ্তার নেতৃত্বে কলিকাতায় যখন বে-আইনী কংগ্রেসের অধিবেশন অনুষ্ঠিত হয়, সেসময়ে নেলী সেনগুপ্তার গ্রেপ্তারের পরে শশীবালা দেবীর সভানেতৃত্বে কংগ্রেসের অধিবেশন অনুষ্ঠিত হয়। এই স্মৃতিই সম্ভবত তাঁর রাজনৈতিক জীবনে সর্বাপেক্ষা মূল্যবান।  তিনি উত্তরবঙ্গের নারী-আন্দোলনে প্রাণকেন্দ্র ছিলেন। তাঁর কর্মক্ষেত্র কেবলমাত্র রাজসাহী বিভাগের আটটি জেলায় সীমাবদ্ধ ছিল না; ফরিদপুর, কুচবিহার, মেদিনীপুর, খুলনা প্রভৃতি স্থানেও তিনি সফর করেছেন। সবার কাছে তিনি কংগ্রেসী বুড়ামা নামে পরিচিত ছিলেন।  তথ্যসূত্র   বিষয়শ্রেণী:১৮৮৬-এ জন্ম বিষয়শ্রেণী:বাঙালি বিপ্লবী বিষয়শ্রেণী:ভারতীয় বিপ্লবী বিষয়শ্রেণী:রাজনীতিতে ভারতীয় নারী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:নারী বিপ্লবী